ddrg/super_eurlex huggingface dataset:
Protokol nr. 10

om Cypern

DE HØJE KONTRAHERENDE PARTER,

SOM PÅ NY BEKRÆFTER deres vilje til at finde en samlet løsning på Cypern-problemet, der er i overensstemmelse med de relevante sikkerhedsrådsresolutioner, og som gentager, at de kraftigt støtter FN's generalsekretærs bestræbelser i den retning,

SOM KONSTATERER, at en sådan samlet løsning på Cypern-problemet endnu ikke er fundet,

SOM MENER, at det derfor er nødvendigt at suspendere anvendelsen af EU-retten i de egne af Republikken Cypern, som republikken Cyperns regering ikke har nogen effektiv kontrol over,

SOM MENER, at suspensionen bør sættes ud af kraft, hvis der findes en løsning på Cypern-problemet,

SOM FINDER, at Den Europæiske Union er indstillet på at respektere betingelserne i en løsning på linje med de principper, som EU bygger på,

SOM MENER, at det er nødvendigt at fastlægge betingelserne for anvendelsen af de relevante bestemmelser i EU-lovgivningen på begge sider af linjen mellem ovennævnte områder og begge de områder, som Republikken Cyperns regering har effektiv kontrol over, og Det Forenede Kongerige Storbritannien og Nordirlands "Eastern Sovereign Base Area",

SOM ØNSKER, at Cyperns tiltræden af Den Europæiske Union skal komme alle borgere på Cypern til gode og fremme samfundsfreden og forsoningen,

SOM DERFOR MENER, at intet i denne protokol må udelukke foranstaltninger, der har dette formål,

SOM FINDER, at sådanne foranstaltninger ikke må gribe ind i anvendelsen af EU-retten i andre dele af Republikken Cypern på de betingelser, der er fastlagt i tiltrædelsestraktaten,

ER BLEVET ENIGE OM FØLGENDE BESTEMMELSER:

Artikel 1

1. Anvendelsen af EU-retten suspenderes i de egne af Republikken Cypern, som Republikken Cyperns regering ikke har nogen effektiv kontrol over.

2. Rådet beslutter med enstemmighed på forslag af Kommissionen, at den i stk. 1 nævnte suspension skal sættes ud af kraft.

Artikel 2

1. Rådet fastlægger med enstemmighed på forslag af Kommissionen betingelserne for anvendelsen af de relevante bestemmelser i EU-lovgivningen på begge sider af linjen mellem de i artikel 1 nævnte områder og de områder, som regeringen for Republikken Cypern har effektiv kontrol over.

2. Grænsen mellem "Eastern Sovereign Base Area" og de i artikel 1 nævnte områder betragtes som værende en del af baseområderne med hensyn til del IV i bilaget til protokollen om Det Forenede Kongerige Storbritanniens og Nordirlands baseområder i Cypern, så længe anvendelsen af EU-retten er suspenderet, jf. artikel 1.

Artikel 3

1. Intet i denne protokol udelukker foranstaltninger til fremme af den økonomiske udvikling i de i artikel 1 nævnte områder.

2. Sådanne foranstaltninger berører ikke anvendelsen af EU-retten på de betingelser, der er fastlagt i tiltrædelsestraktaten i andre dele af Republikken Cypern.

Artikel 4

Hvis der findes en løsning, vedtager Rådet med enstemmighed på forslag af Kommissionen, hvordan betingelserne for Cyperns tiltrædelse af Den Europæiske Union skal tilpasses for så vidt angår den tyrkisk-cypriotiske befolkning.

--------------------------------------------------
A. AFFALDSHÅNDTERING

1. 31993 R 0259: Rådets forordning (EØF) nr. 259/93 af 1. februar 1993 om overvågning af og kontrol med overførsel af affald inden for, til og fra Det Europæiske Fællesskab (EFT L 30 af 6.2.1993, s. 1), senest ændret ved:

- 32001 R 2557: Verordnung (EG) Nr. 2557/2001 der Kommission vom 28.12.2001 (ABl. L 349 vom 31.12.2001, S. 1).

a) Indtil den 30. juni 2005 skal alle overførsler til Ungarn med henblik på nyttiggørelse, som er anført i bilag II, III og IV til forordning (EØF) nr. 259/93, og overførsler af affald med henblik på nyttiggørelse, som ikke er anført i disse bilag, anmeldes til de kompetente myndigheder og forarbejdes i overensstemmelse med artikel 6, 7 og 8 i forordningen.

b) Som en undtagelse fra artikel 7, stk. 4, i forordning (EØF) nr. 259/93 skal de kompetente myndigheder gøre indsigelse mod overførsler af affald med henblik på nyttiggørelse, der er anført i bilag II, III og IV til forordningen, og mod overførsler af affald med henblik på nyttiggørelse, der ikke er anført i disse bilag, og som er bestemt for anlæg, der midlertidigt er undtaget fra visse bestemmelser i direktiv 94/67/EF [5] om forbrænding af farligt affald og 2001/80/EF [6] om begrænsning af visse luftforurenende emissioner fra store fyringsanlæg, i den periode, den midlertidige undtagelse gælder for bestemmelsesanlægget.

2. 31994 L 0062: Europa-Parlamentets og Rådets direktiv 94/62/EF af 20. december 1994 om emballage og emballageaffald (EFT L 365 af 31.12.1994, s. 10).

a) Som en undtagelse fra artikel 6, stk. 1, litra a), og b), i direktiv 94/62/EF skal Ungarn nå nyttiggørelses- og genanvendelsesmålene for følgende emballagematerialer inden den 31. december 2005 i overensstemmelse med følgende mellemliggende mål:

- genanvendelse af plast: 11 vægtprocent inden tiltrædelsen og 14 vægtprocent for 2004;

- genanvendelse af glas: 14 vægtprocent inden tiltrædelsen og 15 vægtprocent for 2004;

- samlet mål for nyttiggørelse: 40 vægtprocent inden tiltrædelsen og 43 vægtprocent for 2004.

b) Som en undtagelse fra artikel 6, stk. 1, litra b), i direktiv 94/62/EF kan Ungarn fastsætte et samlet mål for genanvendelse på 46 % fra 2005 og fremover.

[5] EFT L 365 af 31.12.1994, s. 34.

[6] EFT L 309 af 27.11.2001, s. 1.

--------------------------------------------------
12003T058

Akt vedrørende vilkårene for Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse og tilpasningerne af de traktater, der danner grundlag for Den Europæiske Union - Femte del : bestemmelser om iværksættelsen af denne akt - Afsnit II : anvendelse af institutionernes retsakter - Artikel 58



EU-Tidende nr. L 236 af 23/09/2003 s. 0048 - 0048
21. Generel fælles erklæring

De nuværende medlemsstater understreger, at de erklæringer, der er knyttet til slutakten, ikke kan fortolkes eller anvendes på en måde, der strider mod medlemsstaternes forpligtelser i henhold til traktaten og tiltrædelsesakten.

De nuværende medlemsstater noterer sig, at Kommissionen fuldt ud tilslutter sig ovenstående.

--------------------------------------------------
2. FRIE KAPITALBEVÆGELSER

Traktaten om Den Europæiske Union

Traktaten om oprettelse af Det Europæiske Fællesskab

1. Uanset forpligtelserne i de traktater, som Den Europæiske Union bygger på, kan Den Tjekkiske Republik i fem år fra tiltrædelsesdatoen opretholde reglerne i lov nr. 219/1995 Sb., som ændret, om adgang for udlændinge for så vidt angår erhvervelse af fritidsboliger for statsborgere fra medlemsstaterne, der ikke er bosiddende i Den Tjekkiske Republik, og for selskaber, der er dannet i overensstemmelse med lovgivningen i en anden medlemsstat, og som hverken er etableret eller har en filial eller et kontor på Den Tjekkiske Republiks område.

2. Uanset forpligtelserne i de traktater, som Den Europæiske Union bygger på, kan Den Tjekkiske Republik i syv år fra tiltrædelsesdatoen opretholde reglerne i valutaloven nr. 219/1995 Sb. som ændret, lov nr. 229/1991 Sb. om ordningen for besiddelse af grundstykker og andre landbrugsejendomme, samt lov nr. 95/1999 Sb. om betingelserne for overførsel af landbrugsjord og skove fra staten til andre enheder med hensyn til erhvervelse af landbrugsjord og skove for statsborgere fra medlemsstaterne og selskaber, der er dannet i overensstemmelse med lovgivningen i en anden medlemsstat, men som hverken er etableret eller registreret i Den Tjekkiske Republik. I intet tilfælde må en statsborger fra en medlemsstat behandles mindre gunstigt med hensyn til erhvervelse af landbrugsjord og skov, end de blev det på datoen for tiltrædelsestraktatens undertegnelse eller behandles mere restriktivt end tredjelandsstatsborgere.

Selvstændige landbrugere, der er statsborgere i en anden medlemsstat, og som måtte ønske at etablere sig og tage bopæl i Den Tjekkiske Republik, vil ikke være underkastet bestemmelserne i det foregående afsnit eller andre procedurer end dem, tjekkiske statsborgere er underkastet.

Disse overgangsforanstaltninger vil blive taget op til generel revision i løbet af det tredje år efter tiltrædelsesdatoen. Kommissionen skal med henblik herpå forelægge en rapport for Rådet. Rådet kan med enstemmighed på forslag af Kommissionen beslutte at afkorte eller ophæve overgangsperioden i første afsnit.

Hvis der er tilstrækkelig grund til at antage, at der efter udløbet af overgangsperioden vil forekomme alvorlige forstyrrelser eller trussel om alvorlige forstyrrelser på markedet for landbrugsjord i Den Tjekkiske Republik, træffer Kommissionen på Den Tjekkiske Republiks anmodning afgørelse om forlængelse af overgangsperioden med højst tre år.

--------------------------------------------------
10. SOCIALPOLITIK OG BESKÆFTIGELSE

31989 L 0655: Rådets direktiv 89/655/EØF af 30. november 1989 om minimumsforskrifter for sikkerhed og sundhed i forbindelse med arbejdstagernes brug af arbejdsudstyr under arbejdet (andet særdirektiv i henhold til artikel 16, stk. 1, i direktiv 89/391/EØF) (EFT L 393 af 30.12.1989, s. 13), senest ændret ved:

- 32001 L 0045: Europa-Parlamentets og Rådets direktiv 2001/45/EF af 27.6.2001 (EFT L 195 af 19.7.2001, s. 46).

I Polen finder direktiv 89/655/EØF først anvendelse pr. 31. december 2005 for så vidt angår arbejdsudstyr installeret før den 31. december 2002.

I tiden fra tiltrædelsestidspunktet og indtil afslutningen af ovennævnte periode skal Polen fortsætte med at give Kommissionen regelmæssigt ajourførte oplysninger om tidsplanen og de foranstaltninger, der træffes for at sikre overensstemmelse med direktivet.

--------------------------------------------------
12003T036

Akt vedrørende vilkårene for Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse og tilpasningerne af de traktater, der danner grundlag for Den Europæiske Union - Fjerde del : midlertidige bestemmelser - Afsnit I : overgangsforanstaltninger - Artikel 36



EU-Tidende nr. L 236 af 23/09/2003 s. 0045 - 0045
C. VANDKVALITET

31991 L 0271: Rådets direktiv 91/271/EØF af 21. maj 1991 om rensning af byspildevand (EFT L 135 af 30.5.1991, s. 40), som ændret ved:

- 31998 L 0015: Kommissionens direktiv 98/15/EF af 27.2.1998 (EFT L 67 af 7.3.1998, s. 29).

Som en undtagelse fra artikel 3 og 4 samt, hvis der skal kortlægges følsomme områder, artikel 5, stk. 2, i direktiv 91/271/EØF finder kravene til kloaknet og rensning af byspildevand først anvendelse i Cypern den 31. december 2012 i overensstemmelse med følgende mellemliggende mål:

- inden den 31. december 2008 skal der være opnået overensstemmelse med direktivet for så vidt angår to byområder (Limassol and Paralimni) med en personækvivalent på over 15000

- inden den 31. december 2009 skal der være opnået overensstemmelse med direktivet for så vidt angår endnu et byområde (Nicosia) med en personækvivalent på over 15000

- inden den 31. december 2011 skal der være opnået overensstemmelse med direktivet for så vidt angår endnu et byområde (Paphos) med en personækvivalent på over 15000.

--------------------------------------------------
12003T/AFI/DCL/39

Akt vedrørende vilkårene for Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse og tilpasningerne af de traktater, der danner grundlag for Den Europæiske Union - Slutakten - III. Andre erklæringer - L. Erklæringer fra Republikken Polen - 39. Erklæring fra Republikken Polens regering om den offentlige sædelighed



EU-Tidende nr. L 236 af 23/09/2003 s. 0983 - 0983
A. AFFALDSHÅNDTERING

31994 L 0062: Europa-Parlamentets og Rådets direktiv 94/62/EF af 20. december 1994 om emballage og emballageaffald (EFT L 365 af 31.12.1994, s. 10).

Som en undtagelse fra artikel 6, stk. 1, litra a) og b), i direktiv 94/62/EF skal Slovenien nå nyttiggørelses- og genanvendelsesmålene for følgende emballagematerialer inden den 31. december 2007 i overensstemmelse med følgende mellemliggende mål:

- genanvendelse af plast: 9 vægtprocent inden tiltrædelsen, 12 vægtprocent i 2004, 13 vægtprocent i 2005 og 14 vægtprocent i 2006

- samlet nyttiggørelsesprocent: 36 vægtprocent inden tiltrædelsen, 40 vægtprocent i 2004, 44 vægtprocent i 2005 og 48 vægtprocent i 2006.

--------------------------------------------------
B. AFFALDSHÅNDTERING

1. 31993 R 0259: Rådets forordning (EØF) nr. 259/93 af 1. februar 1993 om overvågning af og kontrol med overførsel af affald inden for, til og fra Det Europæiske Fællesskab (EFT nr. L 30 af 6.2.1993, s. 1), senest ændret ved:

- 32001 R 2557: Kommissionens forordning (EF) nr. 2557/2001 af 28.12.2001 (EFT L 349 af 31.12.2001, s. 1).

a) Indtil den 31. december 2011 skal alle overførsler til Slovakiet af affald til nyttiggørelse, der er anført i bilag II, III og IV til forordning (EØF) nr. 259/93, og overførsler af affald til nyttiggørelse, der ikke er anført i disse bilag, anmeldes til de kompetente myndigheder og forarbejdes i overensstemmelse med artikel 6, 7 og 8 i forordningen.

b) Som en undtagelse fra artikel 7, stk. 4, i forordning (EØF) nr. 259/93 skal de kompetente myndigheder gøre indsigelse mod overførsler af affald med henblik på nyttiggørelse, som er anført i bilag II, III og IV til forordningen samt overførsler af affald til nyttiggørelse, der ikke er anført i disse bilag, og som er bestemt for anlæg, der midlertidigt er undtaget fra visse bestemmelser i direktiv 94/67/EF [4] om forbrænding af farligt affald, 96/61/EF [5] om integreret forebyggelse og bekæmpelse af forurening, 2000/76/EF [6] om forbrænding af affald og 2001/80/EF [7] om begrænsning af visse luftforurenende emissioner fra store fyringsanlæg, i den periode, den midlertidige undtagelse gælder for bestemmelsesanlægget.

2. 31994 L 0062: Europa-Parlamentets og Rådets direktiv 94/62/EF af 20. december 1994 om emballage og emballageaffald (EFT L 365 af 31.12.1994, s. 10).

Som en undtagelse fra artikel 6, stk. 1, litra a), i direktiv 94/62/EF skal Slovakiet nå de samlede nyttiggørelsesmål for følgende emballagematerialer inden den 31. december 2007 i overensstemmelse med følgende mellemliggende mål:

- genanvendelse af metaller: 7 vægtprocent inden tiltrædelsen, 9 for 2004, 11 for 2005 og 13 for 2006;

- samlet nyttiggørelsesmål: 34 vægtprocent inden tiltrædelsen, 39 for 2004, 43 for 2005 og 47 for 2006.

[4] EFT L 365 af 31.12.1994, s. 34.

[5] EFT L 257 af 10.10.1996, s. 26.

[6] EFT L 332 af 28.12.2000, s. 91.

[7] EFT L 309 af 27.11.2001, s. 1.

--------------------------------------------------
I. EF-VAREMÆRKER

31994 R 0040: Rådets forordning (EF) nr. 40/94 af 20. december 1993 om EF-varemærker (EFT L 11 af 14.1.1994, s. 1), som ændret ved:

- 31994 R 3288: Rådets forordning (EF) nr. 3288/94 af 22.12.1994 (EFT L 349 af 31.12.1994, s. 83).

Følgende nye artikel indsættes efter artikel 142:

"Artikel 142a

Bestemmelser i forbindelse med udvidelsen af Fællesskabet

1. Fra datoen for Den Tjekkiske Republiks, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets (i det følgende benævnt "ny(e) medlemsstat(er)") tiltrædelse omfatter et EF-varemærke, der er registreret, eller for hvilket der er indgivet ansøgning, i henhold til denne forordning inden tiltrædelsesdatoen også disse medlemsstaters område for at have samme retsvirkninger overalt inden for Fællesskabet.

2. Registreringen af et EF-varemærke, for hvilket der er indgivet ansøgning på tiltrædelsesdatoen, må ikke afslås på grundlag af nogen af de absolutte hindringer for registrering, der er nævnt i artikel 7, stk. 1, såfremt disse hindringer ville finde anvendelse udelukkende på grund af en ny medlemsstats tiltrædelse.

3. Såfremt en ansøgning om registrering af et EF-varemærke er indgivet inden for seks måneder inden tiltrædelsesdatoen, kan der rejses indsigelse i medfør af artikel 42, hvis et ældre varemærke eller en anden ældre rettighed, jf. artikel 8, var erhvervet i en ny medlemsstat inden tiltrædelsen, såfremt erhvervelsen er sket i god tro og ansøgningsdatoen eller, hvor dette er relevant, prioritetsdagen ellerdatoen for erhvervelsen i den nye medlemsstat af det ældre varemærke eller den anden ældre rettighed er tidligere end ansøgningsdatoen eller, hvor dette er relevant, prioritetsdagen for det EF-varemærke, der er ansøgt om.

4. Et EF-varemærke som omhandlet i stk. 1 kan ikke erklæres ugyldigt:

- i henhold til artikel 51 på grund af en ny medlemsstats tiltrædelse

- i henhold til artikel 52, stk. 1 og 2, hvis den ældre nationale rettighed var registreret, ansøgt om eller erhvervet inden tiltrædelsesdatoen.

5. Brug af et EF-varemærke som omhandlet i stk. 1 kan forbydes i medfør af artikel 106 og 107, såfremt et ældre varemærke eller en anden ældre rettighed var registreret, ansøgt om eller erhvervet i den nye medlemsstat i god tro forud for nævnte stats tiltrædelsesdato, eller, hvor dette er relevant, har en prioritetsdato, der er tidligere end den pågældende stats tiltrædelsesdato."

--------------------------------------------------
D. BEKÆMPELSE AF INDUSTRIEL FORURENING OG RISIKOSTYRING

32001 L 0080: Europa-Parlamentets og Rådets direktiv 2001/80/EF af 23. oktober 2001 om begrænsning af visse luftforurenende emissioner fra store fyringsanlæg (EFT L 309 af 27.11.2001, s. 1).

Som en undtagelse fra artikel 4, stk. 3, og del A i bilag IV og VI til direktiv 2001/80/EF finder emissionsgrænseværdierne for svovldioxid og nitrogenoxid først anvendelse i Litauen den 31. december 2015 for fyringsanlæggene Vilnius Combined Heat and Power Plant CHP-3, Kaunas Combined Heat and Power Plant og Mažeikiai Combined Heat and Power Plant.

I overgangsperioden må de samlede emissioner af svovldioxid og nitrogenoxid fra elproduktion på Lithuanian Thermal Power Plant, Vilnius Combined Heat and Power Plant CHP-3, Kaunas Combined Heat and Power Plant og Mažeikiai Combined Heat and Power Plant (bortset fra varmeproduktion og andre kilder) ikke overskride følgende værdier:

- 2005: 28300 tons SO2 pr. år; 4600 tons NOx pr. år

- 2008: 21500 tons SO2 pr. år; 5000 tons NOx pr. år

- 2010: 30500 tons SO2 pr. år; 10500 tons NOx pr. år

- 2012: 29000 tons SO2 pr. år; 10800 tons NOx pr. år

Litauen forelægger pr. 1. januar 2007 og igen pr. 1. januar 2012 Kommissionen en ajourført plan, herunder en investeringsplan, for gradvis tilpasning af de resterende anlæg, som ikke opfylder kravene, med klart definerede etaper for gennemførelsen af gældende fællesskabsret. EU finder, at den forventede generelle økonomiske udvikling i Litauen, som vil gøre det muligt at finansiere yderligere investeringer tidligere end planlagt, og de forventede ændringer i energisektoren vil muliggøre yderligere reduktion af emissionerne pr. produceret elektricitetsenhed. EU forventer derfor, at disse planer vil sikre en yderligere reduktion af emissionerne til et niveau, der ligger væsentligt under de ovennævnte mellemliggende mål, navnlig for emissioner i perioden 2012-2015.

Hvis Kommissionen, på baggrund af navnlig miljøvirkningerne og nødvendigheden af at begrænse overgangsordningens konkurrenceforvridende virkning på det indre marked, ikke mener, at planerne er tilstrækkelige til at opfylde disse mål, underretter den Litauen herom. I løbet af de næste tre måneder meddeler Litauen, hvilke foranstaltninger der er truffet med henblik på at opfylde målene. Hvis Kommissionen derefter i samråd med medlemsstaterne finder foranstaltningerne utilstrækkelige til at opfylde målene, indleder den overtrædelsesprocedurer i henhold til artikel 226 i EF-traktaten.

--------------------------------------------------
12003T/AFI/DCL/15

Akt vedrørende vilkårene for Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse og tilpasningerne af de traktater, der danner grundlag for Den Europæiske Union - Slutakten - III. Andre erklæringer - C. Fælles erklæringer fra de nuværende medlemsstater - 15. Erklæring om arbejdskraftens frie bevægelighed: Polen



EU-Tidende nr. L 236 af 23/09/2003 s. 0977 - 0977
I. VETERINÆRLOVGIVNING

31999 L 0074: Rådets direktiv 1999/74/EF af 19. juli 1999 om mindstekrav til beskyttelse af æglæggende høner (EFT L 203 af 3.8.1999, s. 53).

Indtil den 31. december 2009 kan de virksomheder i Slovenien, der er opregnet i tillæg B til dette bilag, fortsat gøre brug af bur, der ikke opfylder de minimumskrav, der er fastsat i artikel 5, stk. 1, nr. 4 og 5, i direktiv 1999/74/EF under forudsætning af, at de er mindst 37 cm høje over mindst 65 % af burarealet og ingen steder lavere end 31 cm, samt at gulvets hældning er på 16 %.

Høner, der er æglæggende ved tiltrædelsen, kan holdes i bure, der ikke er i overensstemmelse med de strukturelle krav i artikel 5, stk. 1, nr. 1, såfremt de har et burareal på mindst 450 cm2 pr. høne. Slovenien skal sikre, at minimumsburarealet er i fuld overensstemmelse med artikel 5, stk. 1, nr. 1, ved begyndelsen af den næste produktionsperiode, dog senest den 1. december 2004.

--------------------------------------------------
12003T014

Akt vedrørende vilkårene for Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse og tilpasningerne af de traktater, der danner grundlag for Den Europæiske Union - Anden del : tilpasninger af traktaterne - Afsnit I : bestemmelser vedrørende institutionerne - Kapitel 4 : Det Økonomiske og Sociale Udvalg - Artikel 14



EU-Tidende nr. L 236 af 23/09/2003 s. 0037 - 0038